Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 787/12/5511	Žilina, 21.11.2012
EEČ : 2-43-455-2012

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Dňa 27.09.2012 o 01.40 hod. v Bytči na Hlavnej ulici, prechovával u seba mikroténové vrecúško o hmotnosti 1,06 g, v ktorom sa nachádzal rastlinný materiál, pričom skúmaním KEÚ PZ bolo zistené, že sa jedná o konopu s prítomnosťou účinnej látky THC s obsahom THC 27 mg s koncentráciou 2,5 % hmotnostných, čo zodpovedá minimálne dvom až trom jednorázovým dávkam drogy, pričom konopa je uvedená v I. skupine omamných látok a THC v I. skupine psychotropných látok uvedených v zákone číslo 13/2004 Z. z. o omamných látkach, psychotropných látkach a prípravkoch, ktorým sa mení a dopĺňa zákon č. 139/98 Z. z. v znení zák. č. 260/1999 Z. z. 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ XXXXX pod sp. zn. ČVS: ORP-1917/BY-ZA-2012 zo dňa 31.10.2012 bolo vznesené obvinenie XXXXX prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák., ktorého sa mal dopustiť na tom skutkovom základe, že dňa 27.09.2012 o 01.40 hod. v Bytči na Hlavnej ulici, prechovával u seba mikroténové vrecúško o hmotnosti 1,06 g, v ktorom sa nachádzal rastlinný materiál, pričom skúmaním KEÚ PZ bolo zistené, že sa jedná o konopu s prítomnosťou účinnej látky THC s obsahom THC 27 mg s koncentráciou 2,5 % hmotnostných, čo zodpovedá minimálne dvom až trom jednorázovým dávkam drogy, pričom konopa je uvedená v I. skupine omamných látok a THC v I. skupine psychotropných látok uvedených v zákone číslo 13/2004 Z. z. o omamných látkach, psychotropných látkach a prípravkoch, ktorým sa mení a dopĺňa zákon č. 139/98 Z. z. v znení zák. č. 260/1999 Z. z.

Po skončení vyšetrovania bol mi povereným príslušníkom  predložený spisový materiál s návrhom na podanie obžaloby. Jeho preskúmaním som zistila, že sa viedlo konanie o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinený sa priznal k skutku, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne. Konaním obvineného nevznikla žiadna škoda. Zo spisového materiálu je zrejmé, že obvinený nemá záznam v registri trestov a nebol prejednávaný ani pre priestupok. 

Podľa § 216 Tr. por. za splnenia podmienok uvedených v tomto paragrafe prokurátor môže zastaviť trestné stíhanie, vychádzajúc z tohto ustanovenia Trestného poriadku, rozhodla som tak ako je uvedené vo výrokovej časti tohto uznesenia. Obvinenému som zároveň určila skúšobnú dobu v trvaní 1 rok. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka